Olivjē Žirū

Olivjē Žirū (; dzimis ) ir Francijas futbolists, spēlē uzbrucēja pozīcijā, bijis Francijas izlases spēlētājs. Kopš 2025. gada Žirū pārstāv Francijas 1. līgas komandu Lille.

 Karjera 
Savu karjeru sāka 2005. gadā klubā Grenoble, Francijas Ligue 2. Pēc trīs gadiem pievienojās klubam Tours un 2009. gadā ar 21 gūtiem vārtiem kļuva par Ligue 2 sezonas labāko vārtu guvēju. Sasniegums pavēra iespēju pāriet uz Ligue 1 klubu Montpellier. 2011.—2012. gada sezonā ar 21 gūtiem kļuva par labāko vārtu guvēju Ligue 1, kā arī palīdzēja Montpellier pirmo reizi uzvarēt Francijas čempionātā. Nākamajā sezonā jau pievienojās Anglijas Premjerlīgas  klubam Arsenal par, iespējams, 9,6 miljoniem sterliņu mārciņu.

 pārgāja uz citu Premjerlīgas klubu Chelsea. Kopā ar Chelsea uzvarēja UEFA Čempionu līgā. 2021. gada jūlijā Žirū pievienojās AC Milan. Milānas klubā aizvadīja trīs sezonas. 2022. gadā kļuva par A sērijas čempionu. 2024. gada vasarā pārgāja uz MLS klubu Los Angeles FC.

Francijas izlases sastāvā ir spēlējis trīs FIFA Pasaules kausa finālturnīros (2014, 2018, 2022) un trīs Eiropas čempionātos (2016, 2020, 2024). 2018. gadā kļuva par Pasaules kausa ieguvēju.

2022. gada FIFA Pasaules kausā Katarā atklāšanas mačā pret Austrāliju 22. novembrī viņš sāka kā komandas vienīgais uzbrucējs un, gūstot divus vārtus, sasniedza Tjerī Anrī 51 gūto vārtu rekordu Francijas izlasē. Viņš laboja šo rekordu un kļuva par valstsvienības rezultatīvāko spēlētāju tā paša gada 4. decembrī, kad guva vārtus pret Poliju astotdaļfinālā. Izlases rindās aizvadījis 137 spēles un guvis 57 vārtus. Pēc 2024. gada Eiropas čempionāta paziņoja par karjeras beigām izlasē.

 Sasniegumi 
Montpellier

 Francijas 1. līga: 2011—12

Arsenal

 FA kauss: 2013—14, 2014—15, 2016—17
 FA Community Shield: 2014, 2015, 2016

Chelsea

 FA kauss: 2017—18
UEFA Čempionu līga: 2020—21
 UEFA Eiropas līga: 2017—18

 AC Milan
 Itālijas futbola čempionāta A sērija: 2021—22

Francijas izlase

 FIFA Pasaules kauss: 2018
FIFA Pasaules kauss: finālists 2022
Individuālie sasniegumi

 Francijas 2. līgas gada labākais spēlētājs: 2009—10
 FIFA Puškāša balva: 2017

 Atsauces 

 Ārējās saites 

Kategorija:1986. gadā dzimušie
Kategorija:Savojā dzimušie
Kategorija:Francijas futbolisti
Kategorija:Francijas izlases futbolisti
Kategorija:Montpellier HSC spēlētāji
Kategorija:Arsenal FC spēlētāji
Kategorija:Chelsea F.C. spēlētāji
Kategorija:AC Milan spēlētāji
Kategorija:UEFA Čempionu līgas uzvarētāji
Kategorija:Los Angeles FC spēlētāji
Kategorija:LOSC Lille spēlētāji
Kategorija:2012. gada Eiropas čempionāta futbolā spēlētāji
Kategorija:2014. gada FIFA Pasaules kausa spēlētāji
Kategorija:2016. gada Eiropas čempionāta futbolā spēlētāji
Kategorija:2018. gada FIFA Pasaules kausa spēlētāji
Kategorija:2020. gada Eiropas čempionāta futbolā spēlētāji
Kategorija:2022. gada FIFA Pasaules kausa spēlētāji
Kategorija:2024. gada Eiropas čempionāta futbolā spēlētāji